b'\n_START_ARTICLE_\nAltamont Free Concert\n_START_SECTION_\nPlanl\xc3\xa6gning\n_START_PARAGRAPH_\nKoncerten var oprindeligt planlagt til at skulle afholdes i San Francisco, men st\xc3\xb8dte p\xc3\xa5 problemer allerede under planl\xc3\xa6gningen. Mick Jagger fra rockbandet The Rolling Stones fortalte blandt andet p\xc3\xa5 et pressem\xc3\xb8de, at der var problemer med at f\xc3\xa5 de korrekte tilladelser (f\xc3\xb8rst ved San Jose State practice fields, siden ved Golden Gate Park). P\xc3\xa5 samme pressem\xc3\xb8de afsl\xc3\xb8rede Jagger, at The Stones havde planlagt at optr\xc3\xa6de. _NEWLINE_Det er blevet h\xc3\xa6vdet, at blandt andet beslutningen om at The Stones skulle optr\xc3\xa6de, havde gjort San Franciscos embedsm\xc3\xa6nd bange for en gentagelse af de problemer, der var opst\xc3\xa5et ved Woodstock festivalen, hvor hegnet var blevet v\xc3\xa6ltet af titusinder af mennesker, hvilket havde medf\xc3\xb8rt store problemer for b\xc3\xa5de Woodstock og de offentlige myndigheder i staten New York. _NEWLINE_P\xc3\xa5 grund af disse problemer blev lokaliteten blev derfor \xc3\xa6ndret, f\xc3\xb8rst til Sears Point Raceway, men efter en strid med ejeren, Filmways, Inc., om filmrettighederne til optagelserne p\xc3\xa5 festivalen , m\xc3\xa5tte den kort f\xc3\xb8r afholdelsen flyttes til Altamont Speedway  efter forslag fra Dick Carter, Altamont Speedways dav\xc3\xa6rende ejer. Koncerten blev grundet disse problemer flyttet s\xc3\xa5 sent som natten til torsdag den 4. december . _NEWLINE_Dette resulterede i talrige logistiske problemer, herunder mangel p\xc3\xa5 b\xc3\xa6rbare toiletter og samarittertelte. Desuden var lydanl\xc3\xa6gget n\xc3\xa6ppe dimensioneret til det forventede antal bes\xc3\xb8gende publikum, ligesom scenen, der kun var godt 1 m h\xc3\xb8j, var utilstr\xc3\xa6kkelig i sin afsk\xc3\xa6rmning fra publikum._NEWLINE_P\xc3\xa5 grund af sceneforholdene, som man ikke kunne n\xc3\xa5 at forbedre, blev medlemmer af Hells Angels, anf\xc3\xb8rt af Oakland anf\xc3\xb8reren Ralph "Sonny" Barger, hyret som assistance ved scenen.\n_START_SECTION_\nMeredith Hunter d\xc3\xb8d\n_START_PARAGRAPH_\nDet mest kendte d\xc3\xb8dsfald var Meredith Hunter\'s. Hunter var en 18-\xc3\xa5rig sort mand, som blev involveret i et sk\xc3\xa6nderi/h\xc3\xa5ndgem\xc3\xa6ng med nogle Hells Angels, og trak en revolver. Det er omstridt, om Hunter trak sit v\xc3\xa5ben f\xc3\xb8r eller efter han blev dolket den f\xc3\xb8rste gang. Han blev dolket i alt fem gange og efterf\xc3\xb8lgende sparket under The Rolling Stones forestilling. Optrinet kom med p\xc3\xa5 film fra flere kameraer. Obduktionen bekr\xc3\xa6ftede, at han var p\xc3\xa5virket af methamphetamin p\xc3\xa5 d\xc3\xb8dstidspunktet._NEWLINE_Drabsmanden Alan Passaro blev anholdt og sigtet for mord i sommeren 1972, men blev frifundet efter at en jury konkluderede, at han handlede i selvforsvar, idet Hunter trak en pistol og efter sigende sigtede op p\xc3\xa5 scenen. Det blev ogs\xc3\xa5 anf\xc3\xb8rt at Hunter var p\xc3\xa5virket af methamphetamin . _NEWLINE_Film materiale fra Gimme Shelter viser at The Rolling Stones sang "Under My Thumb, da Hunter n\xc3\xa6rmede sig scenen og trak sin pistol; Passaro parerede derefter pistolen med sin venstreh\xc3\xa5nd, og stak Hunter \xc3\xb8verst i ryggen med sin h\xc3\xb8jre . Det samme filmmateriale giver ogs\xc3\xa5 indtryk af publikummet, Hells Angels og The Stones p\xc3\xa5 tidspunktet. Denne begivenhed er detaljeret beskrevet i Rolling Stone .  _NEWLINE_Der har ogs\xc3\xa5 v\xc3\xa6ret rygter over \xc3\xa5rene, at en anden uidentificeret angriber havde voldt de dr\xc3\xa6bende s\xc3\xa5r, og som f\xc3\xb8lgende at dette anser politiet stadig sagen som \xc3\xa5ben . _NEWLINE_Den 25. maj, 2005 bebudede Alameda County Sheriff\'s Office, at det officielt var ved at lukke sagen. En fornyet unders\xc3\xb8gelse to \xc3\xa5r senere afviser teorien om, at en anden Hells Angel skulle have taget del i knivstikkeriet ._NEWLINE_The Rolling Stones m\xc3\xa5tte afbryde deres optr\xc3\xa6den flere gange og appellere til publikum om ro. Uvidende om at Hunters stiks\xc3\xa5r var dr\xc3\xa6bende, besluttede The Stones sig dog for at forts\xc3\xa6tte for at forhindre et forventeligt kaos.\n_START_SECTION_\nReaktioner\n_START_PARAGRAPH_\nAltamont koncerten bliver ofte sat i kontrast til Woodstock festivalen, der foregik fire m\xc3\xa5neder tidligere under fredelige forhold, og undertiden siges den at markere hippietidens afslutning, retf\xc3\xa6rdigt eller ej. Der blev udstedt forbud mod fremtidige rockkoncerter p\xc3\xa5 Altamont Speedway ._NEWLINE_Flere Grateful Dead  sange blev skrevet om \xe2\x80\x93 eller i respons til \xe2\x80\x93 hvad tekstforfatteren Robert Hunter kaldte: "Altamont aff\xc3\xa6ren\xe2\x80\x9d, inklusiv "New Speedway Boogie" (med linjen:\xe2\x80\x9d One way or another, this darkness got to give\xe2\x80\x9d), og \xe2\x80\x9dMason\'s Children".  Begge sange blev skrevet, og indspillet under sessions til 1970 albummet \xe2\x80\x9dWorkingman\'s Dead\xe2\x80\x9d, men "Mason\'s Children\xe2\x80\x9d blev betragtet som for "popul\xc3\xa6r" stilistisk og blev derfor ikke inkluderet p\xc3\xa5 albummet. En senere \xe2\x80\x9dGrateful Dead\xe2\x80\x9d sang, "My Brother Esau \xe2\x80\x9d, indeholdt linjen "My brother Esau killed a hunter / Back in 1969\xe2\x80\x9d, og blev kendt for at v\xc3\xa6re en ledsagende tekst til Vietnam krigen, men nogle har ment at den var en henvisning til Meredith Hunters d\xc3\xb8d.'